Razstavi »Nagrajenke Primavera 2024« in »Vabljeni mladi 2025«
2025-07-09 10:00 - 2025-08-01 15:00 (Europe/Paris) | Poletje v Muzeju narodne osvoboditve Maribor
Prejemnice nagrade in listin Primavera 2024 in izbrani avtorji razpisa Vabljeni mladi 2025.
»Nagrajenke Primavera 2024« Galerija DLUM, Židovska ulica 10, Maribor,
9. 7.–1. 8. 2025 Razstavljajo: Olja Grubić, Jasmina Grudnik, Ana Ščuka. Kuratorka razstave: Sara Nuša Golob Grabner DLUM gostuje v Galeriji Media Nox, »Vabljeni mladi 2025« Galerija Media Nox, Židovska ulica 12, Maribor,
9. 7.–29. 8. 2025 Kuratorka razstave: Sara Nuša Golob Grabner Razstava je nastala v sodelovanju med Društvom likovnih umetnikov Maribor (Galerija DLUM) in Mladinskim kulturnim centrom Maribor (Galerija Media Nox).

Povezava do originalnega članka

[Galerija Media Nox] Razstava natečaja Vabljeni mladi
2025-07-09 18:00 - 2025-08-29 18:00 | Galerija Media Nox
NATEČAJ VABLJENI MLADI
RAZSTAVA VABLJENI MLADI
Otvoritev: sreda, 9. julij 2025 // 18.00 // Galerija Media Nox
V sredo, 9. julij 2025, bo ob 18. uri v Galeriji MEdia Nox otvoritev razstave, ki je nastala v sklopu natečaja Vabljeni mladi. Sočasno z razstavo Vabljeni mladi 2025 se bo odprla tudi razstava lanskih nagrajenk natečaja v Galeriji DLUM.
Razpis Vabljeni mladi obeležuje že 25 let. Društvo likovnih umetnikov vsako leto povabi mlajšo generacijo, da žirijo prepriča brez ozira na izobrazbo ali predhodne razstavne uspehe, s tem pa omogoča, da se ustvarjalci iz vseh poti življenja predstavijo kot perspektivni umetniki in pridobijo prostor v galerijah – morda tudi prvič.
V atmosferi konstantnih rezov v kulturno, umetniško in kritiško delo so odprti pozivi način, da se iz postavi vztrajnost kreativnosti ter nadaljuje rdeča nit sodobne umetnosti, ki temelji na konstantnih preobrazbah, niansah in eksperimentaciji, predvsem pa uporu komodifikaciji in kapitalistični ideologiji, ki nenehno mejita zmožnosti delovanja v umetniški sferi. Namen razpisa kljub njegovemu žirantskemu (Natalija Juhart Brglez, Matjaž Duh, Katja Felle, Sara Nuša Golob Grabner, Nina Jeza, Anja Seničar, Matej Sitar) in nagrajevalnemu značaju ni hierarhija, temveč dajanje priložnosti in vidnosti čim več novim ustvarjalcem znotraj zmožnosti sodelujočih ustanov. Prav zato letos natečaj ni imel razpisane krovne teme in je dopuščal, da poslane prijave v več medijih same govorijo o kolektivnih interesih, raziskovalnih poljih, emotivnih premikih razvidnih skozi umetniška dela ter oblikujejo prikaz usmeritve mlajše generacije.
Razstavljajo: Ana Malnar, Ema Širec, Gaja Lapajne Stanič, Janez Škrlec, Kaja Podgoršek, Katarina Kolenc, Maruša Pajnič, Matej Zupan, Matevž Čebašek, Nina Borg, Olja Simčič, Patrik Frajzman Iaqua, Renato Arnejčič, Santana Bojić, Tjaša Bon, Vid Svetina, Žiga Kelenc
Kuratorka: Sara Nuša Golob Grabner
Razstava je nastala v sodelovanju med Galerijo DLUM in Galerijo Media Nox (MKC Maribor)
Sočasno z razstavo Vabljeni mladi 2025 se bo odprla tudi razstava lanskih nagrajenk natečaja (Nagrajenke Primavera 2025) v Galeriji DLUM (Razstavljajo: Olja Grubić, Jasmina Grudnik in Ana Ščuka).

Povezava do originalnega članka

Poletje v Minoritih
2025-07-10 00:00 - 2025-09-08 00:00 | Maribor center / Vojašniški trg 2A, 2000 Maribor
Ko dvorišče Minoritov oživi.
Preživite poletni večer pod zvezdami – z vrhunskim filmom in edinstveno atmosfero.
Mariborski letni kino vas tudi letos vabi v čarobni ambient Avditorija Lutkovnega gledališča Maribor in Pod hrastom, kjer vas vsak film popelje v novo zgodbo, podprto z izvrstnim izborom slovenskih in mednarodnih celovečercev.

Povezava do originalnega članka

Good Wine Good Vibes – SLOVENSKO – DALMATINSKI VEČER
2025-07-11 17:00 - 22:00 | Okolica / Vodole 2, 2229 Malečnik
Prihaja večer, poln dalmatinske glasbe, dobre kapljice in nepozabnih poletnih vibracij!
Nepozaben poletni večer, poln glasbe, vrhunskega vina in sredozemskih okusov, vas pričakuje pod odprtim nebom. Popoln način, da si krajšate čas do naslednjega obiska ob morju.
Kaj lahko pričakujete:

V živo izvajano dalmatinsko glasbo v izvedbi Glasbenega društva Ciglenčani
Nočni zipline – adrenalinska vožnja na voljo do 22. ure
Izbor vrhunskih vin iz Fontane vin
Domače pito s sladoledom, narezke s sirom in mesom, sirove plošče ter veganske dobrote iz naše kuhinje
Pogled na sončni zahod, dalmatinske melodije in sproščeno vzdušje na naši terasi na prostem

Dress code: Sproščeno in poletno – nasmeh naj pove, da ste na počitnicah, četudi le za en večer.
Vstop je prost, priporočamo rezervacijo miz: sales@sonce.je

Povezava do originalnega članka

Otvoritev razstave Tjaše Rener
2025-07-11 19:00 - 2025-07-31 19:00 | Maribor center / UGM Kabinet, Strossmayerjeva ulica 6
Vračanje na Bosumtwi je prva samostojna razstava umetnice Tjaše Rener v Mariboru in hkrati prvič, da umetnica v Sloveniji predstavlja obsežnejši del projekta v nastajanju Lake Side Stories.
Vračanje na obalo kraterskega jezera Bosumtwi v Gani je za umetnico potovanje v prostoru in času – pa tudi potovanje vase in skozi plasti pomenov. S časovno in prostorsko distanco od svojih formativnih let v Gani je Tjaša Rener poglobila in razširila zanimanje za zgodovinski, družbeni in ekološki kontekst tega specifičnega geografskega prostora.
Če je bilo prvo obdobje njenega ustvarjanja zaznamovano z medosebnimi stiki in neposrednim odzivom na nova doživetja, je novo obdobje posvečeno refleksiji – tako lastne pozicije kot tudi širših povezav med jezerom Bosumtwi, Gano in mednarodnim prostorom, s poudarkom na presečiščih ganskih in slovenskih zgodovin ter sodobnosti.
K projektu je umetnica povabila kuratorja in umetnika Patricka Nii Okanta Ankro, ki z njo tudi sicer sodeluje pri razvoju nove smeri v njeni praksi.

Povezava do originalnega članka

EUROCUBANS
2025-07-11 20:00 | Maribor center / Kulturna četrt Minoriti
Poletje v Minoritih
EuroCubans je glasbena skupina, sestavljena iz trinajstih vrhunskih kubanskih in evropskih profesionalnih glasbenikov. Nastala je na pobudo slovenskega tolkalca Črta Pšeničnika in grammyjevca Juana de Marcosa Gonzáleza, osrednje osebnosti kubanske glasbe.
González, kubanski vodja skupine, aranžer, glasbenik in igralec, je najbolj znan po svojem delu z Buena Vista Social Club ter Afro Cuban All Stars. Poleg tega ga poznamo tudi iz animiranega filma Vivo (Sony Pictures, 2021), kjer je glas Andrésa, lastnika Viva.
Njegova sodelovanja s številnimi uglednimi glasbeniki so so vidno prispevala k popularizaciji kubanske glasbe po vsem svetu, s svežo zasedbo Eurocubans pa svetovljanski duh Havane širijo tudi po evropskih odrih.

Povezava do originalnega članka

Večer pod zvezdami: Cello Aattacca!!
2025-07-11 20:00 - 21:00 | Okolica / Malečnik 32, 2229 Malečnik
Karmen Pečar Koritnik in ansambel violončelov Cello Attacca!! bodo nastopili na Večeru pod zvezdami na Glaserjevi ploščadi v Malečniku.
Vabimo Vas na nepozabni Večer pod zvezdami, ki že tradicionalno poteka na Glaserjevi ploščadi v Malečniku. Tokrat bodo z nami odlični glasbeniki: Karmen Pečar Koritnik in ansambel violončelov Cello Attacca!! V roki s kozarcem Glaserjevega vina, prigrizki in ob dobri družbi bo večer nepozaben.
Ansambel violončelov Cello Attacca!! je v lanskem letu praznoval 10. obletnico delovanja. Nastal je na pobudo festivala Bled in deluje pod mentorstvom violončelistke Karmen Pečar Koritnik. Ansambel je nastal po vzoru projekta Cellomania, uglednega hrvaškega violončelista in profesorja Valterja Dešpalja.
Zdajšnji in nekdanji člani ansambla so učenci prof. Karmen Pečar Koritnik, ki posegajo po najvišjih nagradah na mednarodnih tekmovanjih, nekateri pa že uspešno ustvarjajo kariero v mednarodnem prostoru.
Vstop je prost.

Povezava do originalnega članka

Boštjan Pertinač v Vetrinjcu
2025-07-11 20:30 - 23:00 | Maribor center / Vetrinjc – BarCoda
Kraške štorije
Boštjan Pertinač je slovenski kantavtor, ki svoje skladbe s prvega albuma “Sz Sežane doma” (Založba Pertinach, 2022) in drugega albuma “Kraške štorje” (Dallas, 2023) izvaja v slovenščini, kar pa je njegova posebnost in v čemer je unikat – večinoma poje in piše v kraškem narečju.
Glasbeni krst je doživel na 40. Festivalu melodij morja in sonca 2021 s skladbo Plima. Odslej nastopa in koncertira s svojimi različnimi zasedbami. Na 21. Festivalu Kantfest 2023 je odličje osvojil s skladbama Tarzan in Silvo, z njegovega drugega albuma.
Z letošnjo zimo pa že začenja pisat in snemat prve osnutke za svoj tretji album, ki bo nekakšno naravno nadaljevanje drugega.

Povezava do originalnega članka

Andraž Hribar
2025-07-11 21:00 | Okolica / Stari trg v Slovenskih Konjicah
Andraž Hribar je eden tistih glasbenikov, ki navdih za pisanje pesmi najdejo predvsem v ljubezni in življenju na splošno. Izdal je že svoj 8. album Neskončno, ki je po tematiki zelo nostalgičen. Gre za avtorjeve spomine na minule in še trajajoče ljubezni, album pa je nastal v njegovem studiu v Kočevju, kjer živi in ustvarja.
Ljubitelj šansonov in popevk je reden gost številnih prireditev in festivalov, poleg novih pesmi pa bo kantavtor obudil tudi stare hite, ki jih slovenska publika še kako dobro pozna in prepeva. Moja, moja in Kaj mi delaš sta le dva izmed njih, romantičen poet obeta mnogo več kot le to in to bomo slišali tudi na Poletnici v Slovenskih Konjicah.

Andraž Hribar – vokal
Dorian Granda – bobni
Martin Lunder – kitara
Anže Vrabec – klaviature
Gorazd Križ – baS

Povezava do originalnega članka

Pubeci s klejti
2025-07-13 10:30 - 11:30 | Maribor center / Paviljon Mestnega parka
Tradicionalni nedeljski koncerti v paviljonu Mestnega parka Maribor.
Prirejanje koncertov v Mestnem parku ima bogato tradicijo. Njeni začetki segajo v leto 1890, ko so ob priljubljeni in vselej dobro obiskani promenadi postavili glasbeni paviljon ter v njem po zgledu številnih evropskih središč pričeli s prirejanjem koncertov na prostem. Ti so bili na prelomu devetnajstega stoletja
izjemno priljubljeni in so predstavljali pomemben del družabnega življenja. Tako je ostalo vse do danes, ko to tradicijo nadaljujemo z nedeljskimi matinejskimi koncerti.

Koncerte v parku je podprla Mestna občina Maribor.
Ob slabem vremenu prireditev odpade.
Organizator si pridržuje pravico do spremembe programa.

Povezava do originalnega članka

Filharmonični orkester iz Marburga
2025-07-15 19:30 - 21:30 | Maribor center / Dvorana Union
Koncert za izven

Filharmonični orkester iz Marburga
Elisabeth Tzschentke, dirigentka
Demir Alpdündar, oboa

Spored:
Marko Muni Mihevc (1957): Plesna suita
Wolfgang Amadeus Mozart (1756–1791): Koncert za oboo in orkester v C-duru, K 271k / K 314
I. Allegro aperto
II. Andante ma non troppo
III. Rondo: Allegretto
***
Florence B. Price (1887–1953): Simfonija št. 1 v e-molu
I. Allegro ma non troppo
II. Largo, maestoso
III. Juba Dance
IV. Finale

Gostovanje Filharmoničnega orkestra iz Marburga bodo zaznamovala dela skladateljev treh dežel, program pa bo izveden tako v domačem mestu tega orkestra kot tudi v pobratenem mestu, Mariboru. Na sporedu bodo Mozartov Koncert za oboo (1777), Simfonija št. 1 (1932) skladateljice Florence Price ter delo slovenskega skladatelja Marka Munija Mihevca iz leta 2016.
Marko Muni Mihevc je Plesno suito posvetil nemškemu dirigentu Jürgenu Brunsu in je bila premierno izvedena leta 2016 v Berlinu. Zabavno suito zaznamujejo odmevi ljudskega, saj je skladatelj navdih črpal iz glasb z Balkana in evropske folklore, tako da v skladbi zaslišimo tudi plesne ritme izpod rok vaških muzikantov.
Koncert za oboo in orkester v C-duru Wolfganga Amadeusa Mozarta je eden od najpogosteje izvajanih koncertov za oboo. Gre za značilno skladateljevo delo z živahnim, celo zabavnim prvim stavkom, počasnim liričnim drugim stavkom ter drznim in živim rondojem. Enaindvajsetletni Mozart je koncert napisal za Giuseppeja Ferlendisa, slavnega virtuoza na oboi iz kraljevega salzburškega orkestra.
Simfonija št. 1 Florence Price je prvo simfonično delo te skladateljice afroameriškega porekla, ki se je mednarodno uveljavila. Leta 1933 je simfonijo premierno izvedel Simfonični orkester iz Chicaga. Simfonija s štirimi stavki je prežeta z ameriško ljudsko glasbo, duhovno glasbo in himnami in jo zaznamuje izvirna mešanica slogov Dvořáka in Wagnerja ter himničnih uglasbitev in jazzovskih harmonij. Dela Florence Price so ponovno pritegnila pozornost šele v zadnjih petnajstih letih, na pričujočem koncertu pa jih bodo v izvedbi Filharmoničnega orkestra iz Marburga končno odkrili še obiskovalci mariborskega koncerta.

Filharmonični orkester iz Marburga
Orkester vse od ustanovitve leta 1993 pomembno oblikuje kulturno pokrajino mesta Marburg. V orkestru igra okrog devetdeset amaterskih glasbenikov, ki so stari od šestnajst do osemdeset let, in med njimi jih je v orkestru veliko aktivnih že desetletja. Na mariborskem koncertu se bo orkester predstavil v postavi 50 glasbenikov.
Filharmonični orkester iz Marburga sta ustanovila dirigent Friedemann Koge in violinist Hans-Jürgen Richter, ko sta bila oba še učitelja na tamkajšnji Visoki šoli za glasbo. Hans-Jürgen Richter je še danes koncertni mojster tega orkestra, ki dvakrat letno pripravi koncert z reprezentativnimi simfoničnimi deli v Marburgu in okoliških krajih. V sodelovanju z marburškim Glasbenim združenjem in osnovnimi šolami glasbeniki pripravijo tudi koncert za družine in napolnijo mestno dvorano, ki ima osemsto sedežev. Glasbeniki Filharmoničnega orkestra iz Marburga redno nastopajo tudi na velikem odprtem prizorišču v sklopu priljubljenega tridnevnega mestnega festivala.
Programsko se osredotočajo na glasbo iz obdobja romantike, vendar v svoje sporede vključujejo tudi klasicistična in sodobnejša dela. Programski izbor je plod demokratičnega odločanja vseh članov. Med njihovimi najpomembnejšimi koncerti je bila izvedba Brahmsovega Nemškega rekviema v sklopu prireditev ob 800-letnici mesta leta 2022, ki ga je orkester izvedel skupaj z Zborom Univerze iz Marburga. Poleg tega so glasbeniki pripravili še Beethovnovo Pastoralno simfonijo, Patetično simfonijo Čajkovskega ter suito Ognjeni ptič Igorja Stravinskega.
Orkester je doslej gostoval v Franciji, Angliji, na Švedskem in Finskem.
Elisabeth Tzschentke
Mlada dirigentka Elisabeth Tzschentke marburške filharmonike vodi od leta 2024. Doslej je že sodelovala s priznanimi nemškimi orkestri, kot so Simfonični orkester iz Göttingena, Komorni filharmonični orkester iz Frankfurta in Filharmonični državni orkester iz Mainza. Je tudi umetniška voditeljica mešanega pevskega zbora Cantamus Gießen, ki je prejel več državnih nagrad, in poučuje na Pevski šoli Frankfurtske katedrale.
Na Univerzi za glasbo in upodabljajočo umetnost v Frankfurtu se je izobraževala na področju petja in zborovskega dirigiranja, trenutno pa se izpopolnjuje na študiju orkestrskega dirigiranja pri profesorjih Johannesu Schlaefliju in Christophu Altstaedtu.
Demir Alpdündar
Demir Alpdündar se je leta 2004 rodil v Ankari v Turčiji. Pri šestih letih se je začel učiti igranja na klavir, leta 2014 pa ga je zamenjal za oboo. Šolal se je v Bilkentu, Ankari in Darmstadtu ter izobraževanje nadaljeval v nemškem mestu Montbauer pri Marcu Schaeferdieku. Od leta 2024 študira na Univerzi za glasbo in upodabljajočo umetnost v Frankfurtu.
Alpdündar je prejel več državnih in mednarodnih priznanj. Sodeloval je z Deželnim mladinskim simfoničnim orkestrom iz Hessna in Nacionalnim mladinskim orkestrom iz Luksemburga, kot komorni glasbenik pa je nastopil z zasedbo Louis Freiburg in v Komorni operi v Frankfurtu.
Povezava do originalnega članka

Druženje ob barvanju 3D figuric in namiznih igrah
2025-07-17 18:00 - 22:00 | Kulturni inkubator
DELAVNICA
Mi barvamo [3d tiskane figurice] + namizne igre
Četrtek, 17. julij // 18.00-22.00 // Kulturni inkubator
MKC Maribor v četrtek, 17. julija 2025, od 18. ure dalje vabi v Kulturni inkubator na brezplačno delavnico, na kateri bodo udeleženci lahko barvali 3D tiskane figurice, igrali namizne igre, se pogovarjali o 3D tisku in preizkušali 3D pisala.

Vabljeni na brezplačno delavnico – barvali bomo 3d tiskane minije, igrali namizne igre, se pogovarjali o 3D tisku in igrali s 3D pisali.
Primerno, če bi radi brezplačno preizkusili, potrebujete nasvete ali vas zanima:

izdelava 3d tiskanih izdelkov za namizne igre/wargame/okras/darila,
barvanje zgoraj omenjenega,
priprava plastike za barvanje (predpriprave,osnovna plast -primer, zenitno senčenje),
Podpora pri uporabi čopiča, kontrastnih barv, mokre palete,
namizne igre,
uporaba 3d pisala.

Kako to izgleda? Prideš na delavnico, si izbereš eno izmed mnogih 3D tiskanih figuric, vzameš čopič in barve ter jo – pobarvaš. Vse, kar pobarvate, lahko brezplačno vzamete domov. Če imaš svoje figurice in barve, jih prinesi.
Če ti ni do barvanja, je vedno nekdo na voljo za igranje namiznih iger. Nekaj enostavnejših iger je že tam, od Exploding Kittens do Activityja, vedno pa nekdo prinese nekaj naključnih iger, ki so včasih težje. Če imate doma kakšne družabne igre, ki bi jih radi igrali, vam manjka družbe, ali bi radi personalizirane figurice, jih prinesite s seboj in bomo skupaj našli rešitev.
Primerno je za starejše od 7 let, povprečna starost obiskovalcev je 25 let.
Potrebuješ le dobro voljo in idejo! Vse potrebščine so zagotovljene brezplačno, vendar priporočamo, da oblečete nekaj, kar lahko popackate z barvo.
Prijave niso potrebne, pridete lahko kadarkoli v času trajanja delavnice in ostanete kolikor dolgo želite. Veselimo se druženja!

Povezava do originalnega članka

Mladinski družabni večer: POP QUIZ
2025-07-17 19:00 - 22:00 | Kulturni inkubator
MLADINSKI DRUŽABNI VEČER 07/2025
POLETNI TRIVIA VEČER: POP QUIZ
Četrtek, 17. julij 2025 // 19:00 // Kulturni inkubator
Presenečenje! Na MKC Maribor smo se odločili, da mladinski družabni večeri ne odhajajo na poletni oddih, z njihovo organizacijo nadaljujemo tudi julija in avgusta. Termin ostaja enak, kar pomeni, da bo julijski mladinski družabni večer v četrtek, 17. julija 2025, ob 19. uri v Kulturnem inkubatorju.
Kateri boyband je prodal največ albumov vseh časov? Prepoznaš film po eni sami sceni ali citatu? In koliko časa so nam “Prijatelji” delali družbo na malih zaslonih? Pridruži se nam na najbolj zabavnem trivia večeru poletja v družbi MKC Maribor– tematski POP KVIZ te bo popeljal skozi svet filmov, serij, glasbe, slavnih in vseh nepozabnih trenutkov, ki jih je ustvarila pop kultura!
Datum: 17. julij 2025 // Ura: 19:00 // Lokacija: Kulturni inkubator
Vstop prost!
Sestavi svojo ekipo (do 6 oseb) in se prijavi!
Na voljo bodo prigrizki in osvežilna pijača, da bodo možgančki delali s polno paro.
Zmagovalno ekipo čakata nagrada in večen sloves MKC trivia legend!
Prijave: katarina.kocbek@mkc.si

Povezava do originalnega članka

ÃO
2025-07-17 20:00 | Maribor center / Kulturna četrt Minoriti
Poletje v Minoritih
S svojo edinstveno in opojno mešanico elektronike, saudade, indieja in folk glasbe so Ão hitro postali ena najbolj vznemirljivih zasedb na bogati in raznoliki belgijski glasbeni sceni. Ob koncu leta 2022 so debitirali s singlom Mulher in nemudoma pustili močan vtis po vsem svetu – celo pri vplivni radijski postaji KEXP iz Seattla.
Leto pozneje so izdali prvenec Ao Mar, ki je požel val navdušenih kritik in množično odobravanje. Album prevevajo poletni ritmi ter domiselne, večplastne in očarljive skladbe, kot so Avó, Meninas in More.

Povezava do originalnega članka

Poletje pri Najstarejši trti: Vinski večer z vini Meum
2025-07-18 20:00 | Maribor center / Poletni vrt pri Najstarejši trti
Vinski večer z vini Meum
Vabljeni na večer druženja in okušanja izbranih vin v edinstvenem ambientu pri najstarejši trti na svetu.
Petkov poletni vinski večer bo zaznamovala zgodba kleti Meum Winery, ki nadaljuje vinarsko tradicijo iz časov 12. stoletja, ko so francoski menihi iz Grenobla ustanovili Žičko kartuzijo in zasadili prve trte na legah, kjer danes zorijo njihove trte. Osredotočajo se predvsem na sorte Pinot Noir in Chardonnay, ki očarajo s sortno prepoznavnostjo, svežino in eleganco.
Večer bo glasbeno obogaten z nastopom vokalistke Leizel Abrahams in pianista Aljoše Kavčiča – mladih, a izkušenih jazz glasbenikov, ki s prepletom improvizacije in brezčasnih melodij ustvarjata popolno spremljavo za poletno vinsko doživetje.
* Dogodek je BREZPLAČEN.
* Prodaja vina na kupone.
Kontakt
Najstarejša trta
Vojašniška 8
2000 Maribor
T: +386 51 335 521
E: info@najstarejsatrta.si
Povezava do originalnega članka

Vito Marence duo flamenco v Vetrinjcu
2025-07-18 20:30 - 23:00 | Maribor center / Vetrinjc – BarCoda
Flamenco pod zvezdamiVito Marence je študiral Flamenco glasbo na roterdamskem konservatoriju, pri profesorju Paco Peñji, ter živel v Cadizu, Jerezu, Sevilji in drugih mestih na jugu Španije in Nizozemske, kjer je sodeloval s številnimi flamenco glasbeniki, plesalkami, plesalci. S svojo glasbo predstavlja flamenco tradicijo v moderni preobleki, njegova glasba pa je odsev večnega raziskovanja ter iskanja unikatnosti. Komponist in kitarist je v duo zasedbi s tolkalistom (cajonistom) Andrejem Tomazinom ohranil esenco tradicionalne flamenko kitare ter ritmov te glasbe, kjer je v bogati moderni flamenco kitarski tradiciji čutiti elemente klasične, jazz, latinsko ameriške, indijske klasične glasbe.

Povezava do originalnega članka

Poletje in igra
2025-07-19 11:00 | Maribor center / Cesta proletarskih brigad 100, 2000 Maribor
Animacija, ustvarjalne delavnice in še več!
Pridružite se nam v soboto, 19. julija 2025 ob 11:00, v Supernovi Maribor, kjer bomo za naše najmlajše obiskovalce pripravili zabavno animacijsko delavnico na temo Poletje in igra. Skupaj bomo ustvarjali, se igrali in preživeli prijetne trenutke, ki bodo popestrili vroče poletne dni.
Delavnica je primerna za otroke vseh starosti, udeležba pa je brezplačna.
Dobrodošli!

Povezava do originalnega članka

Ustvarjalna sobota: Svet 3D printanja
2025-07-19 11:00 - 13:00 | Kulturni inkubator
USTVARJALNE SOBOTE
SVET 3D PRINTANJA
Vsaka 3. sobota v mesecu // 11:00-13:00 // Kulturni inkubator
Kulturni inkubator Mladinskega kulturnega centra Maribor (MKC Maribor) ob sobotah odpira vrata spoznavanju ustvarjanja s 3D tehnologijami. Vsako tretjo soboto v mesecu se lahko med 11. in 13. uro pridružite brezplačnemu mentorskemu srečanju, ki bo namenjeno spoznavanju vseh faz in stopenj zahtenovsti 3D printanja.
Dogodek je namenjen tako začetnikom kot tistim, ki že imajo nekaj izkušenj in želijo nadgraditi svoje znanje. Za vsa vprašanja in nasvete bo na voljo mentorica Anika Oder.
Kaj lahko pričakujete?

Spoznali boste osnove 3D modeliranja in priprave modelov za tisk.
Naučili se boste upravljati 3D tiskalnike ter razumeti različne tipe materialov (PLA, ABS, PETG itd.).
Reševanje težav med tiskanjem in optimizacija tiskarskih nastavitev.
Možnost posveta o vaših projektih, izmenjave idej in pridobivanja nasvetov. Dogodek poteka v sproščenem okolju, kjer bo na voljo tudi praktični prikaz delovanja 3D tiskalnika. Mentor z izkušnjami na tem področju vam bo na voljo za vsa vprašanja in podporo pri vašem ustvarjanju.

Udeležba je brezplačna. Vabljeni!

Povezava do originalnega članka

Velika otvoritev dvorane v Vinagu
2025-07-19 19:00 | Maribor center / Trg svobode 3, 2000 Maribor
Pridružite se nam na nepozabni otvoritvi prenovljene dvorane Vinaga, kjer bomo oživili glamurozna dvajseta leta prejšnjega stoletja!
Dogodek bo potekal v slogu The Great Gatsby – večer poln elegance, bleščic in brezčasnega šarma. Na vas čakajo ples, izvrstna zabava, vrhunski koktajli, izkušeni barmani in številna presenečenja, ki vas bodo popeljala v čas drznih sanj in nepozabnih srečanj.
Za glasbeno vzdušje bo skrbel izkušeni DJ Tadej Ziber, ki bo zmešal ritme preteklosti in sodobnosti, da bo večer nepozaben.
Oblečite svoje najboljše Gatsby glam obleke – želimo ustvariti pravo vzdušje tistega časa! Pripravite se na noč, ki bo polna zabave, stila in vrhunske družbe.
Dress code: Gatsby glam (zaželeno, a ne obvezno)

Povezava do originalnega članka

Kreativarna: delavnice AR grafike, animacije in kolažiranih razglednic
2025-07-21 16:00 - 2025-07-24 19:00 | Kulturni inkubator
KREATIVARNA
DELAVNICE: AR GRAFIKE, ANIMACIJE IN CROSSPOSTING RAZGLEDNICE
21. julij – 24. julij 2025 // 16.00-19.00 // Kulturni inkubator
Med 21. in 24. julijem 2025 bo v Kulturnem inkubatroju ponovno odprta Kreativarna – kreativna tovarna in kavarna. Beti Trstenjak in Melani Kumin vabita na druženje ob brezplačnih delavnicah, na katerih bodo udeleženci lahko izdelali svoje AR grafike, animacije, lastno pisavo in kolažirane razglednice, ki jih bodo nato razposlali s pomočjo platforme Crossposting. Vse delavnice bodo potekale v Kulturnem inkubatorju, obvezna je predhodna prijava.

Ponedeljek, 21. julij 2025 | 16.00-19.00
USTVARI AR GRAFIKO Z EYEJACKOM
Eksperimentirali bomo z razširjeno resničnostjo (AR) in ustvarili grafiko, ki jo bomo oživili z brezplačnim orodjem Eyejack. Spoznali bomo osnove priprave AR vizualov, razvili bomo svojo grafiko in jo povezali z realnim svetom. Na koncu bomo skupaj testirali naše izdelke, ter jih vključili v razstavo ob koncu leta.
Delavnica je primerna za začetnike, zaželen je lasten prenosnik in pametni telefon.
Število mest je omejeno (15), zato so obvezne predhodne prijave.

PRIJAVA

Sreda, 23. julij 2025 | 16.00-19.00
Izdelaj svojo pisavo 2.0 (brez pravil)
Tokrat bomo raziskovali bolj igrive in eksperimentalne pristope k ustvarjanju lastne pisave. Lotili se bomo oblikovanja črk na nepričakovane načine – skozi kolaž, teksture ali ročne intervencije – nato pa jih digitalizirali in preizkusili v različnih kontekstih. Delavnica je primerna za vse – tako za tiste, ki so bili z nami že prvič, kot tudi za nove ustvarjalce, ki jih zanima svobodnejši pristop k tipografiji.
Zaželeno je, da na srečanje prinesete svoj prenosnik, če je to možno.
Število mest je omejeno (15), zato so obvezne predhodne prijave.

PRIJAVA

Torek, 22. julij 2025 | 16.00-19.00
USTVARI Mixed Media Animacijo
Na tej delavnici bomo raziskovali meje med gibljivo sliko, risbo in kolažem ter ustvarili kratko eksperimentalno animacijo z uporabo mešanih tehnik. Lotili se bomo procesa, ki združuje analogno in digitalno ustvarjanje, rezultat pa bo živahna, ročno obdelana animacija – vsak izdelek bo nosil unikaten pečat svojega avtorja.
Zaželeno je, da na srečanje prinesete svoj prenosnik, če je to možno.
Število mest je omejeno (15), zato so obvezne predhodne prijave.

PRIJAVA

Četrtek, 24. julij 2025 | 16.00-19.00
Ustvari in pošlji razglednico
Na tej delavnici bomo ustvarili lastne razglednice z osebno noto – ilustrirane, kolažirane ali napisane. Nato bomo izbrane razglednice poslali v svet preko Postcrossinga – platforme, ki povezuje neznance z vsega sveta preko razglednic. Pisali bomo, ustvarjali, poslušali zgodbe in gradili mostove z ljudmi, ki jih še ne poznamo.
Vabljeni vsi, ki imate radi risanje, oblikovanje, pisanje ali enostavno drobne pozornosti.
Vsi materiali za ustvarjanje in pošiljanje bodo zagotovljeni. Število mest je omejeno (15), zato so obvezne predhodne prijave.

PRIJAVA

Povezava do originalnega članka

Kreativarna
2025-07-21 16:00 - 2025-07-24 19:00 | Maribor center / Kulturni inkubator, Koroška cesta 18
DELAVNICE: AR GRAFIKE, ANIMACIJE IN CROSSPOSTING RAZGLEDNICE
Med 21. in 24. julijem 2025 bo v Kulturnem inkubatroju ponovno odprta Kreativarna – kreativna tovarna in kavarna. Beti Trstenjak in Melani Kumin vabita na druženje ob brezplačnih delavnicah, na katerih bodo udeleženci lahko izdelali svoje AR grafike, animacije, lastno pisavo in kolažirane razglednice, ki jih bodo nato razposlali s pomočjo platforme Crossposting. Vse delavnice bodo potekale v Kulturnem inkubatorju, obvezna je predhodna prijava.

Ponedeljek, 21. julij 2025 | 16.00-19.00: USTVARI AR GRAFIKO Z EYEJACKOM
Torek, 22. julij 2025 | 16.00-19.00: USTVARI Mixed Media Animacijo
Sreda, 23. julij 2025 | 16.00-19.00: Izdelaj svojo pisavo 2.0 (brez pravil)
Četrtek, 24. julij 2025 | 16.00-19.00: Ustvari in pošlji razglednico

Povezava do originalnega članka

Poletje pri Najstarejši trti: Vino & umetnost
2025-07-24 20:00 | dogodki-50
Prebudite svojo ustvarjalnost ob kozarcu odličnega štajerskega vina
Vabljeni na ustvarjalno doživetje slikanja in okušanja izbranih vin v Najstarejši trti.
Prepustite se barvam, okusom in prijetni družbi v sproščenem ambientu 450-letne Guinnessove rekorderke. Doživetje združuje vodeno slikanje na platno pod mentorstvom izkušene umetnice Deko Fun Art, okušanje štirih izbranih vinskih vzorcev štajerskih vinarjev ter okusen prigrizek iz lokalnih sestavin.
Cena: 50€
V doživetje je vključeno:

Ustvarjalna delavnica slikanja z izkušeno mentorico.
Degustacija štirih izbranih štajerskih vin.
Prigrizek iz lokalnih sestavin.
Ves potreben material: čopiče, stojala, barve, platno, predpasnik.
Nepozabna izkušnja, kjer se prepletajo umetnost, vino in ustvarjalnost.

Druženje ob slikanju je primereno za vse, ne glede na slikarsko znanje.
Nakup doživetja je omogočen preko spleta.
Informacije
Najstarejša trta
Vojašniška 8
2000 Maribor
T: +386 51 335 521
E: info@najstarejsatrta.si

Povezava do originalnega članka

Damir Imamović
2025-07-24 20:00 | Maribor center / Pod hrastom, Lutkovno gledališče Maribor
Poletje v Minoritih, koncert
Damirja Imamovića, bosanskega glasbenika, pevca in skladatelja, je Huffington Post označil za kralja novega sevdaha. Je eden vodilnih glasov sodobnega sevdaha – glasbenik, raziskovalec in pripovedovalec zgodb, ki se skozi glasbo dotikajo preteklosti, a zvenijo izjemno sodobno.
Odrasel je v družini sevdalijskih bardov, kar mu je omogočilo, da je svet tradicionalne glasbe spoznal že v otroštvu.

Povezava do originalnega članka

Poletnice v Slovenskih Konjicah
2025-07-25 00:00 | Okolica / Stari trg pri Trebniku v Slovenskih Konjicah
Večerni brezplačni koncerti na Starem trgu in v parku pri Trebniku v Slovenskih Konjicah
V Slovenskih Konjicah se poleti obeta prava glasbena poslastica! Serija brezplačnih večernih koncertov Poletnice 2025 bo navdušila vse ljubitelje dobre glasbe.

Povezava do originalnega članka

Obraz na obrazu, skupinska razstava
2025-07-25 19:00 - 2025-08-23 14:00 | Maribor center / MMC KIBLA, Ulica kneza Koclja 9, Maribor
odprtje skupinske razstave Obraz na obrazuRazstavljajo: Blaž Gutman, Đejmi Hadrović, Luka Hernet, Klara Kracina, Keiko Miyazaki, Tejka Pezdirc, Lucija Rosc in Matej Zupan
Kuratorka: Sara Nuša Golob Grabner
Vljudno vabljeni na odprtje skupinske razstave Obraz na obrazu, ki bo v petek, 25. 7. 2025, ob 19. uri v prostoru za umetnost KiBela.
Skupinska razstava Obraz na obrazu je družbeno angažiran projekt na področju vizualne umetnosti, ki predstavlja umetnike mlajše in srednje generacije, ki v svojih individualnih projektih poglobljeno razmišljajo o družbenem odnosu do staranja ter prek svojih projektov vabijo h kritični refleksiji o medgeneracijskih razlikah, podobnostih in izzivih. Razstava cilja k vzpodbujanju konstruktivnih pogovorov o temah, kot so vpliv demence na posameznika in družino, tradicije, minljivost, prijateljstvo v starejšem starostnem obdobju, vzpostavljanje in vzdrževanje odnosov s starejšimi družinskimi člani, (trans)generacijske travme, nesnovna zapuščina in premostitev generacijskih razlik.

Povezava do originalnega članka

Barni Band
2025-07-25 21:00 | Okolica / Stari trg v Slovenskih Konjicah
Legendarna zasedba iz Rogaške Slatine, Barni band, se je vrnila na koncerte odre.
Aleš Boroš Barni, vodja Barni banda, kantavtor, roker iz Rogaške Slatine, je z različnimi zasedbami odličnih glasbenikov posnel in izdal tri zgoščenke: Jutro pojutrišnjem, Drugi krog in Veseloigra. Z novo, pomlajeno ekipo glasbenikov je na obzorju predstavitev četrtega albuma. Generacijska, izpovedna besedila in rokerska glasbena podlaga so zagotovilo za odličen koncertni večer. Naša pesem, Visoko nad oblaki, Srna z ulice, Travica, Štrom so le nekateri od komadov, ki jih boste slišali na tokratnem koncertu.

Aleš Boroš Barni – vokal
Milan Plavčak – kitara
Neža Pavlovič – bas kitara
Peter Baroš – klaviature
Sandi Kampuš – bobni

Povezava do originalnega članka

Postavljanje klopotca v Brestrnici
2025-07-26 16:00 | razstava-klopotec
Vabimo vas, da se nam pridružite na postavljanju klopotca, ki bo v soboto, 26. julija 2025, ob 16. uri na domačiji Valdhuber – Jerenko, Na Jelovcu 54, 2354 Bresternica.
Skupaj bomo preživeli prijetne in družabne trenutke ob hrani, pijači in dobri volji. Žejni in lačni ne bomo ostali.
Prisrčno vabljeni!

Povezava do originalnega članka

Moje truplo boste našli prekrito s konfeti
2025-07-26 19:00 - 2025-07-28 23:00 | Maribor center / Trg Najstarejše trte
Skupinska razstava Moje truplo boste našli prekrito s konfeti je umetniško-raziskovalni projekt na področju vizualnih umetnosti, ki predstavlja najbolj vidne ustvarjalce na področju fotografiranja in raziskovanja nočnega življenja. Prikazovala bo daljše časovno obdobje nočnega življenja, ob tem pa stopala v dialog – primarno z zgodovino razstavnega prostora.

Otvoritev in javno vodstvo: 21. 6. od 18.00 do 24.00 (Poletna muzejska noč)
Javno vodstvo: 27. 6. ob 18.00
Razstava bo odprta vsak dan Festivala Lent (21. 6.–28. 6.) od 16.00 do 19.00

Povezava do originalnega članka

Chef's Table Na poti
2025-07-26 21:00 | Maribor center / Trg Najstarejše trte
V četrtek, 26. 6. 2025 ob 21.00, se nam pridružite na Chef’s Table, kjer vas bosta pod zvezdami na Trgu Najstarejše trte, razvajala kar dva vrhunska chefa:

Tomaž Bratovž, Restavracija JB
Marko Magajne, Galerija okusov

Ob neposrednem pogledu na pripravo krožnikov boste okušali 4 izbrane jedi, pripravljene iz sestavin, označenih z znakom »izbrana kakovost – Slovenija«.
Cena doživetja: 40 EUR / osebo
Število mest je omejeno! Rezervirajte svoje mesto na info@vivi.si

Povezava do originalnega članka

Vokalna skupina Uriele
2025-07-27 10:30 - 11:30 | Maribor center / Paviljon Mestnega parka
